Document ID: 32004R2205

32004R2205
L 374/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2205/2004 НА КОМИСИЯТА
от 21 декември 2004 година
за изменение на Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/83/ЕИО на Съвета от 19 октомври 1992 г. относно хармонизиране на структурата на акцизите върху алкохола и алкохолните напитки (1), и по-специално член 27, параграф 4 от нея,
като взе предвид становището на Комитета по акцизите,
като има предвид, че:
(1)
Съгласно член 27, параграф 1, буква а) от Директива 92/83/ЕИО от държавите-членки се изисква да освободят от акциз алкохол, който е напълно денатуриран, в съответствие с изискванията на всяка държава-членка, при условие че тези изисквания са били надлежно оповестени и са били приети в съответствие с условията, предвидени в параграфи 3 и 4 от посочения член.
(2)
Италия е съобщила за някои промени в процесите на денатуриране, въведени с Регламент (ЕО) № 3199/93 на Комисията (2).
(3)
Комисията е предала това съобщение на другите държави-членки на 26 ноември 2003 г.
(4)
Ако в рамките на определения срок нито Комисията, нито някоя държава-членка не поиска въпросът да бъде повдигнат в Съвета, се смята, че съгласно член 27, параграф 4 от Директива 92/83/ЕИО Съветът е разрешил промените в процесите на денатуриране, съобщени от Италия, считано от 26 януари 2004 година.
(5)
Регламент (ЕО) № 3199/93 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Параграфът от приложението към Регламент (ЕО) № 3199/93, отнасящ се до Италия, се заменя със следното:
„Италия
Етиловият алкохол, който ще се денатурира, трябва да съдържа поне 83 обемни % етилов алкохол и силата му, измерена със спиртомер на ЕО, да не е по-малка от 90 обемни %. На един хектолитър безводен алкохол да се добавят:
а)
125 грама тиофен,
б)
0,8 грама денатониум бензоат,
в)
3 грама CI реактив червено 24 (червен оцветител), 25-процентов тегловен разтвор,
г)
2 литра метил етил кетон.
За да осигури пълната разтворимост на всички съставки, денатуриращата смес трябва да се приготви в етилов алкохол под 96 обемни %, измерени със спиртомер на ЕО.
Денатурирането се извършва с помощта на веществата, изброени в букви а), б) и г). Тиофенът и денатониум бензоатът променят органолептичните характеристики на продукта, като правят поглъщането невъзможно, докато метил етил кетонът с точка на кипене 79,6 °С, близка до тази на етиловия алкохол (78,9 °С), е трудно да бъде елиминиран, освен чрез скъпи методи. Това улеснява проверките от финансовите власти за установяване на евентуална злоупотреба.
Целта на хлорен реактив червен 24 е да придаде на продукта характерен червен цвят, което го прави лесен за разпознаване.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2004 година.

Labels: 7
2
17
18